CELEX: C2005/031/27
Language: et
Date: 2005-02-05 00:00:00
Title: Kohtuasi C-499/04: Eelotsusetaotlus, mille esitas Landesarbeitsgericht Düsseldorf 8. oktoobri 2004. aasta määrusega kohtuasjas Hans Werhof versus Freeway Traffic Systems GmbH & Co. KG

5.2.2005   
            
            
               ET
            
            
               Euroopa Liidu Teataja
            
            
               C 31/13
            
         Eelotsusetaotlus, mille esitas Landesarbeitsgericht Düsseldorf 8. oktoobri 2004. aasta määrusega kohtuasjas Hans Werhof versus Freeway Traffic Systems GmbH & Co. KG
   (Kohtuasi C-499/04)
   (2005/C 31/27)
   Kohtumenetluse keel: saksa
   Euroopa Ühenduste Kohus on saanud Landesarbeitsgericht Düsseldorf'i 8. oktoobri 2004. aasta määrusega esitatud eelotsusetaotluse kohtuasjas Hans Werhof v. Freeway Traffic Systems GmbH & Co. KG, mis saabus kohtukantseleisse 2. detsembril 2004.
   Landesarbeitsgericht Düsseldorf küsib Euroopa Kohtult eelotsust järgmistes küsimustes:
   
               1.
            
            
               Kas nõukogu 29. juuni 1998. aasta direktiivi 98/50/EÜ, millega muudetakse direktiivi 77/187/EMÜ liikmesriikide nende seaduste ühtlustamise kohta, mis käsitlevad töötajate õiguste kaitset äriühingute, ettevõtete või nende osade üleminekul (1) artikli 3 lõikega 1 on kooskõlas see, kui kollektiivlepinguga mitteseotud ettevõtte omandaja on seotud ettevõtte võõrandaja, kellele laieneb kollektiivleping, ja töötaja vahelise kokkuleppega, mille kohaselt kohaldatakse ettevõtte võõrandajale siduvaid kehtivaid kollektiivseid palgakokkuleppeid viisil, et ettevõtte üleminekul kehtivat kollektiivset palgakokkulepet kohaldatakse, kuid hiljem jõustuvaid kollektiivseid palgakokkuleppeid ei kohaldata?
            
         
               2.
            
            
               Juhul, kui vastus esimesele küsimusele on eitav:
               kas direktiivi 98/50/EÜ artikli 3 lõikega 1 on kooskõlas see, kui kollektiivlepinguga mitteseotud ettevõtte omandaja on pärast ettevõtte üleminekut jõustuvate kollektiivsete palgakokkulepetega seotud ainult nii kaua, kuni nendega on seotud ettevõtte võõrandaja?
            
         
      (1)  EÜT L 201, lk 88.